Poštovani!  
Dostavljam odgovor na upit:  
  
1. Ministartvo vanjskih poslova BiH ima službena vozila i  
specijalizovana službena vozila za potrebe sjedišta i službena  
specijalizovana vozila za 56 DKP BiH.  
Sjedište MVP BiH ima 6 službenih vozila za redovne aktivnosti i 7  
specijalizovanih vozila za protokolarne aktivnosti – dočeke stranih  
delegacija, visokih zvaničnika  i prevoz diplomatske pošte. Ukupna  
nabavna vrijednost ovih 13 vozila iznosi 922.989 KM odnosno sadašnja  
vrijednost ovih vozila  iznosi 322.440 KM.  
DKP mreža / 56 Diplomatsko konzularnih predstavništava BiH u svijetu/  
raspolaže sa ukupno 94 službena vozila. Nabavna vrijednost ovih vozila  
iznosila je 3.741.910 KM odnosno sadašnja vrijednost iznosi  955.758  
KM / najveći broj vozila je starosti od 10 do 15 godina/.  
  
2. Najskuplje vozilo u MVP BiH je specijalizovano  vozilo AUDI A8,  
godina nabavke 2013., nabavna vrijednost 155.325 KM i sadašnja  
vrijednost 66.013 KM. Ovo specijkalizovano službeno vozilo koristi se  
za dočeke i ispraćaje visokih stranih delegacija i zvaničnika i  
ostale protokolarne aktivnosti MVP BiH.  
  
3. U toku 2017. godine planirana je nabavka novih službenih vozila,  
obnova dotrajalog voznog parka, u skladu sa odredbama Pravilnika VM BiH  
o uslovima nabavke i načinu korištenja službenih vozila u  
institucijama BiH / Sl. glasnik BiH broj 26/14/. U budžetu MVP BiH za  
2017. godinu odobrena su sredstva u iznosu 450.000 KM za nabavku 9  
službenih vozila za DKP mrežu.  
  
4. Za nabavku službenih vozila za potrebe sjedišta MVP BiH u zadnjih  
10 godina na tenderima su pobjeđivale sljedeće firme: ASA PSS-  
Sarajevo; ASA PVA – Sarajevo; AC QUATTRO – Sarajevo i PORSCHE d.o.o.  
Sarajevo.  
  
5. MVP BiH je ukupno u 2016. godini za održavanje svih službenih  
vozila u sjedištu i 56 DKP BiH izdvojilo 297.493 KM. Planirana sredstva  
za ove namjene u 2017. godini iznose 265.000 KM. Za gorivo je MVP BIH za  
sjedište i 56 DKP BiH u 2016 godini izdvojeno ukupno 283.764 KM  dok su  
planirana sredstva za 2017. godinu u iznosu 373.000 KM.  
  
6. Vijeće ministara BiH je donijelo Pravilnik o uslovima nabavke i  
načinu korištenja službenih vozila u institucijama BIH broj 30/14 od  
19.03.2014. godine sa primjenom od 01.01.2015. godine. Pravilnik je  
objavljen u Službenom glasniku BiH broj 26/14 od 07.04.2014. godine.  
Sve Institucije BiH a time i MVP BiH nabavku vozila vrše u skladu sa  
ovim Pravilnikom.  
  
7. Službena vozila MVP BiH se u zavisnosti od protokolarnih i drugih  
aktivnosti u nadležnosti MVP BIH koriste i mimo radnog vremena za  
potrebe ministra, Zamjenika ministra, sekretara  i drugih službenika  
koji učestvuju u tim aktivnostima.  
  
8. U 2016. godini za prevoz na službenim putovanjima MVP BiH je za  
sjedište i 56 DKP BiH za korištenje privatnih vozila u službene svrhe  
  izdvojilo 41.179 KM i za taxi usluke 28.491 KM.  U 2017. godini  
planirani izdaci  za korištenje vlastitih vozila iznose 40.000 KM i za  
taxi usluge planirano je 30.000 KM.  
  
\_NEBOJŠA REGOJE, MINISTAR-SAVJETNIK\_  
\_NAČELNIK KANCELARIJE ZA ODNOSE SA JAVNOŠĆU\_  
\_MINISTARSTVO INOSTRANIH POSLOVA BIH\_